title: Nõukogu rakendusmäärus (EL) nr 723/2011, 18. juuli 2011 , millega laiendatakse teatavate Hiina Rahvavabariigist pärit rauast või terasest kinnitusdetailide impordi suhtes määrusega (EÜ) nr 91/2009 kehtestatud lõplikku dumpinguvastast tollimaksu Malaisiast lähetatud teatavate rauast või terasest kinnitusdetailide impordile, olenemata sellest, kas need deklareeritakse Malaisiast pärinevatena või mitte

text:
               26.7.2011

               ET

               Euroopa Liidu Teataja

               L 194/6

         NÕUKOGU RAKENDUSMÄÄRUS (EL) nr 723/2011,
   18. juuli 2011,
   millega laiendatakse teatavate Hiina Rahvavabariigist pärit rauast või terasest kinnitusdetailide impordi suhtes määrusega (EÜ) nr 91/2009 kehtestatud lõplikku dumpinguvastast tollimaksu Malaisiast lähetatud teatavate rauast või terasest kinnitusdetailide impordile, olenemata sellest, kas need deklareeritakse Malaisiast pärinevatena või mitte
   EUROOPA LIIDU NÕUKOGU,
   võttes arvesse Euroopa Liidu toimimise lepingut,
   võttes arvesse nõukogu 30. novembri 2009. aasta määrust (EÜ) nr 1225/2009 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (1) (edaspidi „algmäärus”), eriti selle artiklit 13,
   võttes arvesse ettepanekut, mille Euroopa Komisjon esitas pärast konsulteerimist nõuandekomiteega,
   ning arvestades järgmist:
   1.   MENETLUS

   1.1.   Kehtivad meetmed

               (1)

               Nõukogu kehtestas määrusega (EÜ) nr 91/2009 (2) (edaspidi „esialgne määrus”) teatavate Hiina Rahvavabariigist (edaspidi „Hiina”) pärit rauast või terasest kinnitusdetailide impordi suhtes 85 % suuruse lõpliku dumpinguvastase tollimaksu kõigi äriühingute puhul, keda ei ole loetletud kõnealuse määruse artikli 1 lõikes 2 või I lisas. Edaspidi nimetatakse neid meetmeid „kehtivateks meetmeteks” ning esialgses määruses sätestatud meetmete kehtestamise aluseks olnud uurimist „esialgseks uurimiseks”.

         1.2.
         Ex officio algatamine

               (2)

               Pärast esialgset uurimist näitasid komisjoni käsutuses olnud tõendusmaterjalid, et teatavate Hiinast pärit rauast või terasest kinnitusdetailide (edaspidi „vaatlusalune toode”) impordi suhtes kehtestatud dumpinguvastastest meetmetest hoitakse kõrvale toote ümberlaadimise kaudu Malaisias.

               (3)

               Komisjoni käsutuses olevad esmapilgul usutavad tõendid näitasid, et pärast kehtivate meetmete kehtestamist leidis aset oluline muutus Hiinast ja Malaisiast liitu saabuva ekspordi kaubandusstruktuuris, mis tundus olevat põhjustatud kehtivate meetmete kehtestamisest. Sellisele muutusele ei olnud muud piisavat põhjendust kui kehtivate meetmete kehtestamine.

               (4)

               Lisaks näitas tõendusmaterjal, et kehtivate meetmete parandavat mõju oli kahjustatud nii koguste kui ka hindade osas. Tõendusmaterjal näitas, et lisandunud import Malaisiast toimus hindadega, mis olid madalamad kui esialgses uurimises kindlaksmääratud mittekahjustavad hinnad.

               (5)

               Lisaks kõigele muule viitasid tõendid, et Malaisiast lähetatud teatavaid rauast või terasest kinnitusdetaile müüakse dumpinguhinnaga, võrreldes esialgse uurimise ajal kindlaks määratud samasuguse toote normaalväärtusega.

               (6)

               Olles pärast nõuandekomiteega konsulteerimist kindlaks teinud, et on olemas piisavalt esmapilgul usutavaid tõendeid uurimise algatamiseks algmääruse artikli 13 kohaselt, algatas komisjon ex officio määrusega (EL) nr 966/2010 (3) (edaspidi „algatamismäärus”) uurimise. Vastavalt algmääruse artikli 13 lõikele 3 ja artikli 14 lõikele 5 esitas komisjon algatamismääruse kohaselt tolliasutustele nõude registreerida teatavate Malaisiast lähetatud rauast või terasest kinnitusdetailide import.

         1.3.   Uurimine

               (7)

               Komisjon teatas Hiina ja Malaisia ametiasutustele, eksportivatele tootjatele ning hulgi- ja jaekaubandusega tegelevatele ettevõtjatele, teadaolevalt asjast huvitatud liidu importijatele ja liidu tootmisharule ametlikult uurimismenetluse algatamisest. Hiina ja Malaisia tootjatele/eksportijatele, keda komisjon teadis või kes andsid endast teada algatamismääruse põhjenduses 19 osutatud tähtaja jooksul, saadeti küsimustikud. Küsimustikud saadeti ka liidu importijatele. Huvitatud isikutele anti võimalus teha oma seisukohad kirjalikult teatavaks ja taotleda ärakuulamist algatamismääruses sätestatud tähtaja jooksul.

               (8)

               Endast andsid teada 19 Malaisia eksportivat tootjat, kolm Hiina eksportivate tootjate gruppi ja kolm liidu sõltumatut importijat. Komisjoniga võttis ühendust veel mitu muudki äriühingut, kuid nad väitsid, et ei ole seotud uuritava toote tootmise ega ekspordiga.

               (9)

               Küsimustiku täitsid järgmised äriühingud, kelle tööruumidesse korraldati seejärel kontrollkäigud (v.a Menara Kerjaya Fasteners Sdn. Bhd, TR Formac Sdn. Bhd. ja Excel Fastener Manufacturing Sdn. Bhd):

                  Malaisia eksportivad tootjad:

                           —

                           Sofasco Industries (M) Sdn. Bhd, Penang,

                           —

                           Tigges Fastener Technology (M) Sdn. Bhd, Ipoh,

                           —

                           MCP Precision Sdn. Bhd, Penang,

                           —

                           HBS Fasteners Sdn. Bhd, Klang,

                           —

                           TZ Fasteners (M) Sdn. Bhd, Klang,

                           —

                           Menara Kerjaya Fasteners Sdn. Bhd, Penang,

                           —

                           Chin Well Fasteners Company Sdn. Bhd, Penang,

                           —

                           Acku Metal Industries (M) Sdn. Bhd, Penang,

                           —

                           Grand Fasteners Sdn. Bhd, Klang,

                           —

                           Jinfast Industries Sdn. Bhd, Penang,

                           —

                           Andfast Malaysia Sdn. Bhd, Ipoh,

                           —

                           ATC Metal Industrial Sdn. Bhd, Klang,

                           —

                           Pertama Metal Industries Sdn. Bhd, Shah Alam,

                           —

                           Excel Fastener Manufacturing Sdn. Bhd, Ipoh,

                           —

                           TI Metal Forgings Sdn. Bhd, Ipoh,

                           —

                           TR Formac (Malaysia) Sdn. Bhd, Klang,

                           —

                           United Bolt and Nut Sdn. Bhd, Seremban,

                           —

                           Power Steel and Electro Plating Sdn. Bhd, Klang,

                           —

                           KKC Fastener Industry Sdn. Bhd, Melaka.

         1.4.   Uurimisperiood

               (10)

               Uurimine toimus ajavahemikul 1. jaanuarist 2008 kuni 30. septembrini 2010 (edaspidi „uurimisperiood”). Andmeid koguti uurimisperioodi kohta muu hulgas selleks, et uurida kaubandusstruktuuris väidetavalt toimunud muutusi. Ajavahemiku 1. oktoobrist 2009 kuni 30. septembrini 2010 kohta koguti üksikasjalikumaid andmeid, et uurida kehtivate meetmete parandava mõju võimalikku kahjustamist ja dumpingu esinemist.

         2.   UURIMISE TULEMUSED

   2.1.   Üldised märkused

               (11)

               Kooskõlas algmääruse artikli 13 lõikega 1 hinnati võimalikku kõrvalehoidmist, analüüsides, kas kolmandate riikide ja liidu vahelises kaubandusstruktuuris oli muutusi, kas muutus tulenes tegevusest, protsessist või tööst, millele ei ole muud piisavat põhjendust ega majanduslikku õigustust kui tollimaksu kehtestamine, ning kas oli tõendeid kahju kohta või selle kohta, et tollimaksu parandavat mõju kahjustati samasuguse toote hindade ja/või koguste osas; või kas esines tõendeid dumpingu kohta, võrreldes varem kindlaks tehtud samasuguse toote normaalväärtusega, vajadusel kooskõlas algmääruse artikli 2 sätetega.

         2.2.   Vaatlusalune toode ja samasugune toode

               (12)

               Vaatlusalune toode on määratletud esialgses uurimises: võimaliku meetmetest kõrvalehoidmisega seotud vaatlusalused tooted on teatavad Hiinast pärit rauast või terasest (v.a roostevabast terasest) kinnitusdetailid, st puidukruvid, (v.a võtmega keeratavad puidukruvid), isekeermestavad kruvid, ühe soonega või ristuvate soontega peadega kruvid, nende juurde kuuluvate mutrite või seibidega või ilma, kuuskantpeaga poldid, nende juurde kuuluvate mutrite või seibidega või ilma, muud peadega kruvid ja poldid, nende juurde kuuluvate mutrite või seibidega või ilma, v.a varrastest, lattidest, profiilidest või traadist treitud, täisristlõikega kruvid ava läbimõõduga kuni 6 mm, ning seibid, mis kuuluvad CN-koodide 7318 12 90, 7318 14 91, 7318 14 99, 7318 15 59, 7318 15 69, 7318 15 81, 7318 15 89, ex 7318 15 90, ex 7318 21 00 ja ex 7318 22 00 alla.

               (13)

               Uurimisalune toode on sama kui põhjenduses 12 määratletud toode, ent see on lähetatud Malaisiast, olenemata sellest, kas ta deklareeritakse Malaisiast pärinevana või mitte.

               (14)

               Uurimine näitas, et Hiinast liitu eksporditud ning Malaisiast liitu lähetatud eespool määratletud rauast või terasest kinnitusdetailidel on ühesugused füüsilised ja tehnilised põhiomadused ja sama otstarve, mistõttu neid käsitletakse samasuguste toodetena algmääruse artikli 1 lõike 4 tähenduses.

         2.3.   Koostöö tase ja kaubandusmahu kindlaksmääramine

               (15)

               Nagu öeldud põhjenduses 9, tegi koostööd 19 Malaisia eksportivat tootjat ja kolm Hiina eksportivat tootjat, kes vastasid küsimustikule.

               (16)

               Pärast küsimustikule vastuse saatmist teatas üks Malaisia äriühing komisjonile oma tegevuse lõpetamisest ja loobus seetõttu koostööst.

               (17)

               Mitme Malaisia äriühingu puhul leiti, et põhjendustes 32–60 esitatud kaalutlustel on õigustatud algmääruse artikli 18 lõike 1 kohaldamine.

               (18)

               COMEXTi andmeid aluseks võttes moodustas koostööd tegevate Malaisia eksportivate tootjate eksport uurimisperioodil 55 % kogu Malaisia uurimisaluse toote ekspordist liitu. Üldine ekspordimaht põhines COMEXTi andmetel.

               (19)

               Hiina tootjate/eksportijate koostöö oli vähene: üksnes kolm teadaolevat eksportijat/tootjat saatis küsimustikule vastuse. Pealegi ei eksportinud ükski neist äriühingutest vaatlusalust toodet liitu või Malaisiasse. Seetõttu ei olnud koostööd tegevate isikute esitatud andmete põhjal võimalik teha õigustatud otsust Hiinast pärit vaatlusaluse toote ekspordimahtude kohta.

               (20)

               Ülalesitatut silmas pidades tuli järeldused liitu imporditavate teatavate rauast või terasest kinnitusdetailide ning Hiinast Malaisiasse eksporditavate vaatlusaluste toodete kohta osaliselt kindlaks teha kättesaadavate andmete põhjal kooskõlas algmääruse artikliga 18. Hiinast liitu toimuva impordi üldmahu kindlakstegemiseks kasutati COMEXTi andmeid. Hiinast Malaisiasse toimuva ekspordi üldmahu kindlakstegemiseks kasutati Hiina ja Malaisia riiklikku statistikat. Andmeid võrreldi Malaisia tolliasutuste esitatud üksikasjalike impordi- ja ekspordiandmetega.

               (21)

               Malaisia ja Hiina statistikas registreeritud impordimaht hõlmas laiemat tooterühma kui vaatlusalune toode või uurimisalune toode. COMEXTi andmete ning Hiina ja Malaisia kinnitusdetailide tootjaid käsitlevate kontrollitud andmete põhjal oli siiski võimalik kindlaks teha, et oluline osa sellest impordimahust hõlmas vaatlusalust toodet. Seega saab neid andmeid kasutada kaubandusstruktuuri muudatuste kindlakstegemiseks ning ühtlasi saab neid võrrelda muude andmetega, mida esitavad näiteks koostööd tegevad eksportivad tootjad ja importijad.

         2.4.   Kaubandusstruktuuri muutumine

               (22)

               Vaatlusaluse toote import Hiinast liitu vähenes järsult pärast esialgsete meetmete kehtestamist 2009. aasta jaanuaris.

               (23)

               Samas suurenes uurimisaluse toote koguimport Malaisiast liitu aastatel 2009–2010 märkimisväärselt. Nii COMEXTi andmed kui ka koostööd teinud äriühingute esitatud ekspordiandmed näitavad, et varasematel aastatel stabiilsena püsinud eksport Malaisiast liitu suurenes neil aastatel.

               (24)

               Tabelis 1 on esitatud teatavate rauast või terasest kinnitusdetailide Hiinast ja Malaisiast liitu saabunud impordikogused pärast meetmete kehtestamist 2009. aastal.

                  Tabel 1

                  Teatavate rauast või terasest kinnitusdetailide liitu toimuva impordi areng pärast meetmete kehtestamist

                           Impordimaht tonnides

                           2008

                           2009

                           1.10.2009–30.9.2010

                           Hiina

                           432 049

                           64 609

                           27 000

                           Osakaal kogu impordist

                           82,2 %

                           38,0 %

                           15,4 %

                           Malaisia

                           8 791

                           31 050

                           89 000

                           Osakaal kogu impordist

                           1,7 %

                           18,3 %

                           50,9 %

                              Allikas: Comext, Malaisia ja Hiina statistika

               (25)

               Esitatud andmetest on selgelt näha, et alates 2009. aastast on Malaisia eksportijad müügi poolest oluliselt ületanud ja mahu osas teataval määral asendanud Hiina eksportijad liidu turul. Hiina import liitu on pärast meetmete kehtestamist tublisti vähenenud (94 %).

               (26)

               Samal ajavahemikul võime täheldada ka kinnitusdetailide ekspordi drastilist kasvu Hiinast Malaisiasse: 2008. aasta suhteliselt väikeselt koguselt (8 829 tonni) oli eksport uurimisperioodiks kasvanud 89 471 tonnini.

                  Tabel 2

                  Kinnitusdetailide import Hiinast Malaisiasse alates 2008. aastast

                           2008

                           2009

                           1.10.2009–30.9.2010

                           Import (tonnides)

                           8 829

                           61 973

                           89 471

                              Muutus aastas (%)

                              600 %

                              45 %

                              Indeks (2008 = 100)

                              100

                              700

                              1 013

                              Allikas: Malaisia tollistatistika

               (27)

               Hiinast Malaisiasse suunduva teatavate rauast või terasest kinnitusdetailide kaubavoo kindlakstegemiseks võeti arvesse nii Malaisia kui ka Hiina statistikat. Mõlema riigi andmed on kättesaadavad üksnes vaatlusalusest tootest kõrgema tooterühma tasandil. COMEXTi andmete ning Hiina ja Malaisia kinnitusdetailide tootjaid käsitlevate kontrollitud andmete põhjal oli siiski võimalik kindlaks teha, et oluline osa sellest hõlmas vaatlusalust toodet, ning seega võis nende andmetega arvestada.

               (28)

               Koostööd teinud Malaisia tootjate kogu tootmismahu areng oli enne meetmete kehtestamist 2009. aastal suhteliselt stabiilne, kuid pärast seda on Malaisia tootjad oma toodangut oluliselt suurendanud.

                  Tabel 3

                  Uurimisaluse toote tootmine koostööd teinud Malaisia äriühingutes

                           2008

                           2009

                           1.10.2009–30.9.2010

                           Tootmismaht (tonnides)

                           38 763

                           33 758

                           61 262

                              Allikas: koostööd teinud tootjate esitatud teave

         2.5.   Kaubandusstruktuuri muutuste kokkuvõte

               (29)

               Hiinast liitu saabuva ekspordi üldine vähenemine alates 2009. aastast ning samaaegne ekspordi suurenemine Malaisiast liitu ja Hiinast Malaisiasse pärast esialgsete meetmete kehtestamist tõi kaasa muudatused nimetatud riikide ja liidu vahelises kaubandusstruktuuris.

         2.6.   Kõrvalehoidmise laad

               (30)

               Algmääruse artikli 13 lõike 1 alusel tuleneb kaubandusstruktuuri muutus tavast, protsessist või toimingust, millel ei ole piisavat nõuetekohast põhjendust või majanduslikku õigustust peale tollimaksu kehtestamise. Tava, protsess või toiming hõlmab muu hulgas sellise toote, mille suhtes meetmed kehtivad, lähetamist läbi kolmandate riikide ja osade kokkupanemist liidus või kolmandas riigis. Selleks määratakse kokkupaneku toimumine kindlaks kooskõlas algmääruse artikli 13 lõikega 2.

               (31)

               Uurimise käigus selgus, et mõned liidu importijad hankisid Hiina päritoluga kinnitusdetaile Malaisia eksportijatelt, kes ei teinud kõnealuse uurimise vältel koostööd. Seda teavet võrreldi Malaisia kaubandusandmebaaside andmetega, mille põhjal selgus, et vähemalt mõned kõnealuste koostööst hoiduvate äriühingute eksporditud kinnitusdetailid olid tõepoolest toodetud Hiinas.

               (32)

               Lisaks ilmnes, nagu on põhjalikumalt kirjeldatud põhjendustes 52–58, et hulk koostööd teinud Malaisia tootjaid esitas eksitavat teavet eelkõige oma suhete kohta Hiina tootjatega, valmiskaupade impordi kohta Hiinast ja liitu eksporditava uurimisaluse toote päritolu kohta. Leiti, et mõned neist eksportisid liitu Hiinast pärit rauast või terasest kinnitusdetaile. Seda kinnitavad ka järeldused kaubandusstruktuuri muutuste kohta, mida on kirjeldatud põhjenduses 29.

               (33)

               Euroopa Pettustevastane Amet (OLAF) käivitas 2009. aastal uurimise sama toote väidetava ümberlaadimise kohta Malaisias. Ühtlasi selgus uurimise käigus, et ka Malaisia ametiasutused uurisid samal ajal väidetavat meetmetest kõrvalehoidmist ja jõudsid järeldusele, et mitu äriühingut, peamiselt hulgi- ja jaekaubandusega tegelevad ettevõtjad, panid toime rikkumise, varjates Hiinast Malaisiasse imporditud teatavate rauast või terasest kinnitusdetailide õiget päritolu, kui nad toodet reeksportisid.

               (34)

               Seeläbi sai kinnitust Hiina päritoluga toodete ümberlaadimine Malaisias.

               (35)

               Üks kontrollitud äriühing ei valmistanud kinnitusdetaile toormaterjalist (st valtstraadist), vaid poolvalmis toorikutest (valtstraadist, mis oli valmis lõigatud ja millel oli pea, kuid mida ei olnud veel keermestatud, termiliselt töödeldud ega pinnatud). Samas ei tegelenud kõnealune äriühing uurimisperioodil ekspordiga. Üks teine äriühing valmistas kinnitusdetaile peamiselt valtstraadist, kuid osaliselt ka poolvalmis toorikutest. Selle äriühingu puhul tehti kindlaks, et algmääruse artikli 13 lõikest 2 lähtudes ei toimunud meetmetest kõrvalehoidmist, nagu on üksikasjalikumalt kirjeldatud põhjendustes 62 ja 63.

         2.7.   Muu piisava põhjuse või majandusliku õigustuse puudumine kui dumpinguvastase tollimaksu kehtestamine

               (36)

               Uurimise käigus ei leitud ümberlaadimisele ühtki teist põhjendust või majanduslikku õigustust kui teatavate Hiinast pärit rauast või terasest kinnitusdetailide suhtes kehtivatest meetmetest hoidumine. Ei leitud muid elemente peale tollimaksu, mis võiksid kompenseerida Hiinast pärit vaatlusaluse toote Malaisias ümberlaadimise kulud, eelkõige transpordi ja uuesti pealelaadimisega seotud kulud.

         2.8.   Dumpinguvastase tollimaksu parandava mõju kahjustamine

               (37)

               Hindamaks seda, kas imporditud tooted kahjustasid koguste ja hindade osas teatavate Hiinast pärit rauast või terasest kinnitusdetailide impordi suhtes kehtivate meetmete parandavat mõju, kasutati koostööd teinud eksportivate tootjate kontrollitud andmeid ja COMEXTi andmeid kui parimaid kättesaadavaid andmeid koostööst hoiduvate äriühingute koguste ja hindade kohta. Sellisel viisil määratletud hindu võrreldi kahju kõrvaldamist võimaldava tasemega, mis kehtestati liidu tootjatele esialgse määruse põhjenduses 226.

               (38)

               Malaisiast saabuva impordi koguste lisandumist peeti oluliseks. Liidu hinnanguline tarbimine uurimisperioodil osutab samamoodi selle impordi olulisusele. Esialgses määruses kindlaksmääratud kahju kõrvaldamist võimaldava taseme ja kaalutud keskmise ekspordihinna võrdlus viitas turuhinnast oluliselt madalama hinnaga müügile. Seega järeldati, et kehtivate meetmete parandavat mõju kahjustatakse nii koguste kui ka hindade osas.

         2.9.   Tõendid dumpingu kohta

               (39)

               Kooskõlas algmääruse artikli 13 lõigetega 1 ja 2 uuriti, kas on olemas tõendeid dumpingu kohta seoses normaalväärtusega, mis oli eelnevalt kehtestatud samasugustele toodetele.

               (40)

               Esialgses määruses kehtestati normaalväärtus India hindade alusel, mis leiti tolle uurimise käigus olevat sobiv turumajanduslik võrdlusriik Hiinale. Leiti, et on asjakohane kasutada varem kindlaks määratud normaalväärtust kooskõlas algmääruse artikli 13 lõikega 1.

               (41)

               Suur osa Malaisia ekspordist teostasid koostööst hoidunud eksportijad või koostööd teinud eksportijad, kes olid esitanud eksitavat teavet. Seepärast otsustati Malaisiast saabuva ekspordi hind määrata kindlaks kättesaadavate faktide põhjal, st lähtuti COMEXTi andmetes kajastuvast teatavate rauast või terasest kinnitusdetailide keskmisest ekspordihinnast uurimisperioodil.

               (42)

               Normaalväärtuse ja ekspordihinna õiglase võrdluse tagamiseks võeti vastavalt algmääruse artikli 2 lõikele 10 kohanduste näol nõuetekohaselt arvesse erinevusi, mis mõjutavad hindu ja hinna võrreldavust. Vastavalt sellele tehti kohandused, et võtta arvesse kaudsete maksude, transpordi- ja kindlustuskulude erinevusi, võttes aluseks koostööd teinud Malaisia tootjate/eksportijate keskmised kulud uurimisperioodil.

               (43)

               Kooskõlas algmääruse artikli 2 lõigetega 11 ja 12 arvutati dumping, võrreldes esialgses määruses esitatud kaalutud keskmist normaalväärtust ja kaalutud keskmisi ekspordihindu käesoleva uurimise uurimisperioodil, väljendatuna protsendina CIF-hinnast liidu piiril enne tollimaksu tasumist.

               (44)

               Sel viisi kindlaks määratud kaalutud keskmise normaalväärtuse ja kaalutud keskmiste ekspordihindade võrdlusel tuvastati dumping.

         3.   MEETMED

               (45)

               Eespool öeldut arvesse võttes järeldati, et teatavate Hiinast pärit rauast ja terasest kinnitusdetailide impordi suhtes kehtestatud lõplikust dumpinguvastasest tollimaksust hoiti kõrvale algmääruse artikli 13 lõike 1 tähenduses, kasutades selleks ümberlaadimist Malaisias.

               (46)

               Vastavalt algmääruse artikli 13 lõike 1 esimesele lausele tuleks Hiinast pärit vaatlusaluse toote impordi suhtes kehtestatud meetmeid laiendada ka Malaisiast lähetatud samasugusele tootele, olenemata sellest, kas see deklareeritakse Malaisiast pärinevana või mitte.

               (47)

               Pidades silmas eelkõige Hiina eksportivate tootjate vähest koostööd, tuleks laiendada meetmeid, mis on määruse (EÜ) nr 91/2009 artikli 1 lõikes 2 sätestatud kõigi teiste äriühingute suhtes 85 % suuruse lõpliku dumpinguvastase tollimaksuna, mida kohaldatakse vaba netohinna suhtes liidu piiril enne tollimaksu sissenõudmist.

               (48)

               Vastavalt algmääruse artikli 13 lõikele 3 ja artikli 14 lõikele 5, millega nähakse ette, et kõiki laiendatud meetmeid tuleks kohaldada impordi suhtes, mis on sisenenud liitu algatamismäärusega kehtestatud registreerimise alusel, tuleb Malaisiast lähetatud teatavate rauast ja terasest kinnitusdetailide registreeritud impordilt nõuda sisse tollimaksud.

         4.   TAOTLUSED VABASTUSE SAAMISEKS

               (49)

               19 Malaisia tootjat, kes küsimustikule vastasid, esitasid võimalikest laiendatud meetmetest vabastamiseks taotluse kooskõlas algmääruse artikli 13 lõikega 4.

               (50)

               Nagu on selgitatud põhjenduses 16, katkestas üks kõnealustest äriühingutest koostöö ja võttis vabastuse saamiseks esitatud taotluse tagasi.

               (51)

               Selgus, et kaks äriühingut ei eksportinud toodet uurimisperioodi ajal ning nende tegevuse kohta ei saa teha mingeid järeldusi. Seepärast ei saan neile äriühingutele praegu vabastust anda. Kui pärast kehtivate dumpinguvastaste meetmete kohaldamisala laiendamist peaks selguma, et algmääruse artikli 11 lõikes 4 ja artikli 13 lõikes 4 sätestatud tingimused on täidetud, võivad mõlemad äriühingud taotleda olukorra läbivaatamist.

               (52)

               Kuna liidu tootmisharu ei olnud registreerimist taotlenud, seadis üks neist äriühingutest kahtluse alla, kas algatamismääruses antud korraldus impordi registreerimise kohta oli kooskõlas algmääruse artikli 14 lõike 5 teise lause sätetega. Tegemist oli siiski kõrvalehoidmist käsitleva uurimisega, mille komisjon algatas ex officio algmääruse artikli 13 lõike 3 (koosmõjus artikli 14 lõike 5 esimese lausega) põhjal. Seega ei ole algmääruse artikli 14 lõike 5 teine lause antud juhul oluline. Muu tõlgendamise korral kaotaks algmääruse artikli 13 lõikes 3 ettenähtud võimalus, et komisjon võib ex officio uurida võimalikke meetmetest kõrvalehoidmisi, oma mõju.

               (53)

               Sama äriühing väitis, et algmääruse artikli 14 lõike 5 esimeses lauses osutatud konsulteerimist nõuandekomiteega pole toimunud. Vastavalt algmääruse artikli 13 lõikele 3 ja artikli 14 lõikele 5 käivitas komisjon algatuse pärast konsulteerimist nõuandekomiteega, ehkki seda algatamismääruses otseselt ei nimetatud.

               (54)

               Leiti, et seitse äriühingut esitas valeteavet või eksitavat teavet. Kooskõlas algmääruse artikli 18 lõikega 4 teatati neile äriühingutele, et nende esitatud teavet ei kavatseta arvesse võtta, ning neile anti võimalus esitada kindlaksmääratud tähtaja jooksul täiendavad selgitused.

               (55)

               Nende äriühingute esitatud täiendavad selgitused ei andnud alust muuta järeldust, et nad olid esitanud uurimist eksitavat teavet. Seepärast tuli vastavalt algmääruse artikli 18 lõikele 1 teha järeldused nende äriühingute suhtes kättesaadavate andmete põhjal.

               (56)

               Ilmnes, et neist seitsmest äriühingust kaks varjasid valmiskaupade importimist Hiinast. Üks neist äriühingutest oli lisaks võltsinud arveid. Üks teine kinnitusdetailide valmistamise ja ekspordiga tegelev Malaisia äriühing, kes taotles vabastuse saamist, tundus olevat selle äriühinguga seotud.

               (57)

               Avastati, et kaks muud äriühingut varjasid oma sidemeid teatavaid rauast ja terasest kinnitusdetaile valmistava Hiina tootjaga.

               (58)

               Lisaks sellele selgus, et veel kaks äriühingut varjasid omavahelisi sidemeid, nende tootmismaht ei olnud eksporditavate koguste katmiseks piisav ning nad takistasid uurimist, jättes vajaliku teabe esitamata.

               (59)

               Arvestades eespool põhjendustes 22–34 kirjeldatud kaubandusstruktuuri muutusi ja ümberlaadimist ning võttes arvesse põhjendustes 56–58 osutatud eksitava teabe iseloomu, ei saa nende seitsme äriühingu vabastusetaotlusi algmääruse artikli 13 lõike 4 kohaselt rahuldada.

               (60)

               Üks äriühing ei suutnud demonstreerida ühegi kinnitusdetailide tootmisrajatise olemasolu ega lubanud tutvuda oma raamatupidamisdokumentidega. Lisaks leiti tõendeid ümberlaadimisest uurimisperioodi jooksul. Seega ei olnud algmääruse artikli 13 lõike 4 kohaselt võimalik vabastusetaotlust rahuldada.

               (61)

               Ülejäänud kaheksa Malaisia eksportiva tootja puhul ei leitud, et nad oleksid tegelenud meetmetest kõrvalehoidmisega, ning seega rahuldati nende vabastusetaotlused.

               (62)

               Ühe neist kaheksast äriühingust asutas Hiina emaettevõtja, kelle suhtes kohaldatakse kehtivaid meetmeid, pärast nende meetmete kehtestamist. Hiina emaettevõtja on järkjärgult viinud osa oma seadmetest Malaisiasse, et toota liidu turule Malaisia kaudu. Käivitusfaasis tootis äriühing mõningase koguse kinnitusdetaile poolvalmis toodetest, mille Hiina emaettevõttest oli lõpetamiseks sinna transportinud. Hiljem (endiselt uurimisperioodi ajal), kui kohale oli toodud rohkem seadmeid, hakati kinnitusdetailide toorainena kasutama peamiselt valtstraati, mida toodi samuti Hiina emaettevõttest.

               (63)

               Esialgu leiti, et kõnealuse äriühingu vabastustaotlust ei tohiks rahuldada. Pidades silmas pärast teatavakstegemist saadud märkusi, sealhulgas märkusi Malaisias tootele lisatud väärtuse kohta, jõuti järeldusele, et äriühing ei tegelenud meetmetest kõrvalehoidmisega. Seepärast võib sellele äriühingu vabastustaotluse rahuldada.

               (64)

               Kaheksa kõnealuse äriühingu seas oli veel üks, kes oli samuti seotud Hiina äriühinguga, kelle suhtes kohaldati esialgseid meetmeid. Selle Malaisia äriühingu asutasid 1998. aastal hoopis Taiwani omanikud, kes hiljem, kuid siiski enne Hiina vastaste meetmete jõustumist, rajasid ka Hiinas tegutseva tütarettevõtte. Ei ole mingeid tõendeid selle kohta, nagu oleks see suhe loodud või seda oleks kasutatud Hiinast pärit impordi suhtes kehtivatest meetmetest kõrvalehoidmiseks algmääruse artikli 13 lõike 4 tähenduses.

               (65)

               Et tagada nimetatud vabastuste nõuetekohane kohaldamine, on vaja erimeetmeid. Kõnealused erimeetmed on nõue esitada liikmesriikide tolliasutustele kehtiv ja käesoleva määruse lisas sätestatud nõuetele vastav faktuurarve. Kui imporditavatele kaupadele ei ole sellist arvet lisatud, kohaldatakse nende suhtes laiendatud dumpinguvastast tollimaksu.

               (66)

               Kui ettevõtjad, kes endast käesoleva uurimise raames ei teatanud ega eksportinud uurimisperioodi ajal uurimisalust toodet, soovivad esitada taotluse vabastuse saamiseks laiendatud dumpinguvastasest tollimaksust vastavalt algmääruse artikli 11 lõikele 4 ja artikli 13 lõikele 4, peavad nad vastama küsimustikule, et komisjon saaks nende taotlust hinnata. Tavaliselt korraldab komisjon ka kontrollkäigu kohapeale. Kui algmääruse artikli 11 lõikes 4 ja artikli 13 lõikes 4 sätestatud tingimused on täidetud, võib vabastus olla põhjendatud.

               (67)

               Kui vabastus on põhjendatud, teeb komisjon pärast nõuandekomiteega konsulteerimist ettepaneku käesolevat määrust vastavalt muuta. Hiljem jälgitakse kõiki vabastuse saanuid, et tagada vabastuse andmisega kehtestatud tingimuste täitmine.

         5.   TEATAVAKSTEGEMINE

               (68)

               Kõiki huvitatud isikuid teavitati olulistest faktidest ja kaalutlustest, mille alusel tehti eespool nimetatud järeldused, ning neile anti võimalus esitada märkusi. Isikute esitatud suulisi ja kirjalikke märkusi võeti arvesse. Esitatud väited, välja arvatud ühelt äriühingult laekunud märkused, mida kirjeldati põhjendustes 62 ja 63, ei andnud alust muuta lõplikke järeldusi,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Määruse (EÜ) nr 91/2009 artikli 1 lõikega 2 Hiina Rahvavabariigist pärit rauast või terasest (v.a roostevabast terasest) kinnitusdetailide, st puidukruvide (v.a võtmega keeratavad puidukruvid), isekeermestavate kruvide, muude peaga kruvide ja poltide (nende juurde kuuluvate mutrite või seibidega või ilma, v.a varrastest, lattidest, profiilidest või traadist treitud, täisristlõikega kruvid ava läbimõõduga kuni 6 mm ning kruvid ja poldid raudtee ehitusmaterjalide parandamiseks) ning seibide impordi suhtes kehtestatud lõplik dumpinguvastane tollimaks, mida kohaldatakse kõigi teiste äriühingute suhtes, laiendatakse CN-koodide ex 7318 12 90, ex 7318 14 91, ex 7318 14 99, ex 7318 15 59, ex 7318 15 69, ex 7318 15 81, ex 7318 15 89, ex 7318 15 90, ex 7318 21 00 ja ex 7318 22 00 (TARICi koodid 7318129011, 7318129091, 7318149111, 7318149191, 7318149911, 7318149991, 7318155911, 7318155961, 7318155981, 7318156911, 7318156961, 7318156981, 7318158111, 7318158161, 7318158181, 7318158911, 7318158961, 7318158981, 7318159021, 7318159071, 7318159091, 7318210031, 7318210095, 7318220031 ja 7318220095) alla kuuluvate rauast või terasest (v.a roostevabast terasest) kinnitusdetailide, st puidukruvide (v.a võtmega keeratavad puidukruvid), isekeermestavate kruvide, muude peaga kruvide ja poltide (nende juurde kuuluvate mutrite või seibidega või ilma, v.a varrastest, lattidest, profiilidest või traadist treitud, täisristlõikega kruvid ava läbimõõduga kuni 6 mm ning kruvid ja poldid raudtee ehitusmaterjalide parandamiseks) ning seibide Malaisiast lähetatud impordile, olenemata sellest, kas need deklareeritakse Malaisiast pärinevatena või mitte, välja arvatud järgmiste äriühingute toodangu puhul:

               Äriühing

                  TARICi lisakood

               Acku Metal Industries (M) Sdn. Bhd

               B123

               Chin Well Fasteners Company Sdn. Bhd

               B124

               Jinfast Industries Sdn. Bhd

               B125

               Power Steel and Electroplating Sdn. Bhd

               B126

               Sofasco Industries (M) Sdn. Bhd

               B127

               Tigges Fastener Technology (M) Sdn. Bhd

               B128

               TI Metal Forgings Sdn. Bhd

               B129

               United Bolt and Nut Sdn. Bhd

               B130

         2.   Vabastusi, mille on saanud käesoleva artikli lõikes 1 nimetatud konkreetsed äriühingud või milleks komisjon on andnud loa vastavalt artikli 2 lõikele 2, kohaldatakse juhul, kui liikmesriikide tolliasutustele esitatakse lisas sätestatud nõuetele vastav kehtiv faktuurarve. Arve puudumise korral kohaldatakse käesoleva artikli lõikega 1 kehtestatud dumpinguvastast tollimaksu.
   3.   Käesoleva artikli lõikega 1 laiendatud tollimaks nõutakse määruse (EL) nr 966/2010 artikli 2 ja määruse (EÜ) nr 1225/2009 artikli 13 lõike 3 ja artikli 14 lõike 5 alusel registreeritud, Malaisiast lähetatud impordilt sisse, sõltumata sellest, kas see deklareeriti Malaisiast pärinevana või mitte, välja arvatud lõikes 1 loetletud äriühingute toodangu puhul.
   4.   Kui ei ole sätestatud teisiti, kohaldatakse kehtivaid tollimaksusätteid.
   Artikkel 2
   1.   Artikli 1 alusel laiendatud tollimaksust vabastamise taotlused esitatakse kirjalikult ühes Euroopa Liidu ametlikest keeltest ja neile peab alla kirjutama vabastuse taotlejat esindama volitatud isik. Taotlus tuleb saata järgmisel aadressil:

               European Commission

               Directorate-General for Trade

               Directorate H

               Office: N-105 04/92

               1049 Brussels

               Belgium

               Faks (32 2) 295 65 05.

         2.   Vastavalt määruse (EÜ) nr 1225/2009 artikli 13 lõikele 4 võib komisjon pärast konsulteerimist nõuandekomiteega lubada oma otsusega vabastada artikliga 1 laiendatud tollimaksust nende äriühingute impordi, kes ei hoia kõrvale määrusega (EÜ) nr 91/2009 kehtestatud dumpinguvastastest meetmetest.
   Artikkel 3
   Tolliasutused lõpetavad määruse (EL) nr 966/2010 artikli 2 kohase impordi registreerimise.
   Artikkel 4
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 18. juuli 2011

            Nõukogu nimel

            eesistuja

         M. DOWGIELEWICZ

      (1)  ELT L 343, 22.12.2009, lk 51.

      (2)  ELT L 29, 31.1.2009, lk 1.

      (3)  ELT L 282, 28.10.2010, lk 29.

      LISA
      Artikli 1 lõikes 2 osutatud kehtival faktuurarvel peab olema faktuurarve väljastanud üksuse töötaja allkirjastatud avaldus järgmises vormis.

                  1)

                  Faktuurarve väljastanud üksuse töötaja nimi ja amet.

                  2)

                  Järgmine avaldus: „Mina, allakirjutanu, tõendan, et käesoleva arvega hõlmatud Euroopa Liitu ekspordiks müüdava [vaatlusaluse toote] [koguses …] tootis [äriühingu nimi ja aadress] [TARICi lisakood] [asjaomases riigis]. Kinnitan, et käesoleval arvel esitatud teave on täielik ja õige.”

                  3)

                  Kuupäev ja allkiri.


title: Komisjoni rakendusmäärus (EL) nr 938/2012, 12. oktoober 2012 , millega kehtestatakse kokkuostu, ladustamist ja varude müüki hõlmavate sekkumismeetmete rahastamiskulude arvutamisel kasutatavad intressimäärad EAGFi 2013. eelarveaastaks

text:
               13.10.2012

               ET

               Euroopa Liidu Teataja

               L 280/3

         KOMISJONI RAKENDUSMÄÄRUS (EL) nr 938/2012,
   12. oktoober 2012,
   millega kehtestatakse kokkuostu, ladustamist ja varude müüki hõlmavate sekkumismeetmete rahastamiskulude arvutamisel kasutatavad intressimäärad EAGFi 2013. eelarveaastaks
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 21. juuni 2005. aasta määrust (EÜ) nr 1290/2005 ühise põllumajanduspoliitika rahastamise kohta, (1) eriti selle artikli 3 lõiget 3,
   ning arvestades järgmist:

               (1)

               Komisjoni 21. juuni 2006. aasta määruse (EÜ) nr 884/2006 (millega kehtestatakse üksikasjalikud rakenduseeskirjad nõukogu määrusele (EÜ) nr 1290/2005 Euroopa Põllumajanduse Tagatisfondi (EAGF) riiklikku ladustamist hõlmavate sekkumismeetmete rahastamiseks ja riikliku ladustamise toimingute raamatupidamisarvestuseks liikmesriikide makseasutuste poolt) (2) artikli 4 lõike 1 punktiga a on ette nähtud, et rahalised kulutused, mida liikmesriigid on teinud toodete ostmiseks ettenähtud fondide käivitamiseks, määratakse kindlaks vastavalt kõnealuse määruse IV lisas sätestatud meetoditele.

               (2)

               Määruse (EÜ) nr 884/2006 IV lisa punkti I.1 esimese lõigu kohaselt arvutatakse kõnealused rahastamiskulud liidu ühtse intressimäära põhjal, mille määrab komisjon kindlaks iga eelarveaasta alguses. See ühtne intressimäär vastab kõnealuse IV lisa punkti I.2 esimeses lõigus osutatud liikmesriikide teatisele eelneva kuue kuu jooksul fikseeritud kolme kuu ja 12 kuu Euribori keskmistele tähtpäevaintressidele paranduskoefitsiendiga vastavalt üks kolmandik ja kaks kolmandikku. Kõnealune määr tuleb kindlaks määrata Euroopa Põllumajanduse Tagatisfondi (EAGF) iga eelarveaasta alguses.

               (3)

               Kui liikmesriigi teatatud intressimäär on madalam liidu ühtsest intressimäärast, määratakse selle liikmesriigi puhul vastavalt määruse (EÜ) nr 884/2006 IV lisa punkti I.2 teisele lõigule siiski kindlaks teatatud intressimäär.

               (4)

               Kui vastavalt määruse (EÜ) nr 884/2006 IV lisa punkti I.2 kolmandale lõigule liikmesriik ei esita teadet kõnealuse IV lisa punkti I.2 esimeses lõigus ettenähtud vormis ja tähtajaks, loetakse kõnealuse liikmesriigi kantud intressimääraks 0 %. Kui liikmesriik deklareerib, et ta ei kandnud intressikulusid, kuna tal ei olnud võrdlusperioodil põllumajandustooteid riiklikul ladustamisel, kohaldatakse kõnealuse liikmesriigi suhtes komisjoni määratud ühtset intressimäära. Bulgaaria, Tšehhi Vabariik, Taani, Eesti, Kreeka, Hispaania, Itaalia, Küpros, Läti, Luksemburg, Malta, Austria, Poola, Portugal, Rumeenia, Sloveenia ja Slovakkia on deklareerinud, et nad ei kandnud intressikulusid, kuna neil ei olnud võrdlusperioodil põllumajandustooteid riiklikul ladustamisel.

               (5)

               Võttes arvesse liikmesriikide komisjonile edastatud teavet, tuleks kehtestada EAGFi 2013. eelarveaastal kohaldatavad intressimäärad osutatud eri tegureid arvestades.

               (6)

               Käesoleva määrusega ettenähtud meetmed on kooskõlas põllumajandusfondide komitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Nende rahaliste kulutuste puhul, mida liikmesriigid on teinud sekkumistoodete ostmiseks ettenähtud fondidest, ning mis kaetakse Euroopa Põllumajanduse Tagatisfondi (EAGF) 2013. aasta eelarvest, määratakse määruse (EÜ) nr 884/2006 IV lisaga ettenähtud intressimäär, kohaldades kõnealuse määruse artikli 4 lõike 1 punkti a, kindlaks järgmiselt:

               a)

               Soome puhul kohaldatakse 0,2 % eriintressimäära,

               b)

               Saksamaa puhul kohaldatakse 0,3 % eriintressimäära,

               c)

               Ühendkuningriigi ja Iirimaa puhul kohaldatakse 0,5 % eriintressimäära,

               d)

               Belgia puhul kohaldatakse 0,9 % eriintressimäära,

               e)

               teiste liikmesriikide puhul kohaldatakse liidu ühtset 1,0 % intressimäära.

         Artikkel 2
   Käesolev määrus jõustub selle Euroopa Liidu Teatajas avaldamise päeval.
   Seda kohaldatakse alates 1. oktoobrist 2012.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. oktoober 2012

            Komisjoni nimel

            president

         José Manuel BARROSO

      (1)  ELT L 209, 11.8.2005, lk 1.

      (2)  ELT L 171, 23.6.2006, lk 35.


title: Komisjoni rakendusmäärus (EL) 2016/39, 14. jaanuar 2016, millega muudetakse seoses kõrge patogeensusega linnugripiga määruse (EÜ) nr 798/2008 I lisas esitatud kannet Mehhiko kohta loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi (EMPs kohaldatav tekst)

text:
               16.1.2016

               ET

               Euroopa Liidu Teataja

               L 11/3

         KOMISJONI RAKENDUSMÄÄRUS (EL) 2016/39,
   14. jaanuar 2016,
   millega muudetakse seoses kõrge patogeensusega linnugripiga määruse (EÜ) nr 798/2008 I lisas esitatud kannet Mehhiko kohta loetelus, milles on esitatud need kolmandad riigid, territooriumid, tsoonid ja piirkonnad, millest võib importida liitu või vedada läbi liidu teatavaid linnukasvatussaadusi
   (EMPs kohaldatav tekst)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 16. detsembri 2002. aasta direktiivi 2002/99/EÜ, milles sätestatakse inimtoiduks ettenähtud loomsete saaduste tootmist, töötlemist, turustamist ja ühendusse toomist reguleerivad loomatervishoiu eeskirjad, (1) eriti selle artikli 8 sissejuhatavat lauset, artikli 8 punkti 1 esimest lõiku, artikli 8 punkti 4 ja artikli 9 lõike 4 punkti c,
   ning arvestades järgmist:

               (1)

               Komisjoni määruses (EÜ) nr 798/2008 (2) on sätestatud veterinaarsertifikaatide nõuded kodulindude ja linnukasvatussaaduste (edaspidi „kaubad”) liitu importimise suhtes ja liidu kaudu toimuva transiidi suhtes, sealhulgas ladustamine transiidi ajal. Kõnealuses määruses on sätestatud, et kaupu võib liitu importida ja läbi liidu vedada ainult selle määruse I lisa 1. osas esitatud tabeli 1. ja 3. veerus loetletud kolmandatest riikidest, territooriumidelt, tsoonidest ja piirkondadest.

               (2)

               Määruses (EÜ) nr 798/2008 on sätestatud ka tingimused, mille täitmisel loetakse kolmas riik, territoorium, tsoon ja piirkond kõrge patogeensusega linnugripist vabaks.

               (3)

               Määruse (EÜ) nr 798/2008 I lisa 1. osas on Mehhiko loetletud kolmanda riigina, millest on lubatud liitu importida või liidust läbi vedada määratletud patogeenivabasid mune (edaspidi „SPF-munad”) ja munatooteid.

               (4)

               Pärast alatüüpi H7N3 kuuluva kõrge patogeensusega linnugripi viiruse puhanguid Mehhiko territooriumil 2013. aasta jaanuaris keelati komisjoni rakendusmäärusega (EL) nr 437/2013 (3) importida liitu või vedada läbi liidu munatooteid.

               (5)

               Kõrge patogeensusega linnugripi viimast haiguspuhangut kinnitati 2015. aasta märtsis.

               (6)

               8. mail 2015 esitas Mehhiko teabe oma riigi kõrge patogeensusega linnugripiga seotud olukorra kohta. Mehhiko rakendas hukkamispoliitikat ja on teinud lindude gripi seiret. Mehhiko ei ole tuvastanud viiruse edasist levikut.

               (7)

               Komisjoni talitused hindasid kõnealust teavet. Kõnealuse hindamise ja Mehhiko antud tagatiste alusel jõudsid komisjoni talitused järeldusele, et tuleks uuesti lubada importida liitu või vedada läbi liidu munatooteid kogu Mehhiko territooriumilt.

               (8)

               Seepärast tuleks Mehhikot käsitlevat kannet määruse (EÜ) nr 798/2008 I lisa 1. osas vastavalt muuta.

               (9)

               Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 798/2008 I lisa 1. osa muudetakse vastavalt käesoleva määruse lisale.
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. jaanuar 2016

            Komisjoni nimel

            president

         Jean-Claude JUNCKER

      (1)  EÜT L 18, 23.1.2003, lk 11.

      (2)  Komisjoni määrus (EÜ) nr 798/2008, 8. august 2008, millega kehtestatakse nende kolmandate riikide, territooriumide, tsoonide ja piirkondade loetelu, millest võib importida ühendusse ja vedada läbi ühenduse kodulinde ja linnukasvatussaadusi, ning veterinaarsertifikaatide nõuded (ELT L 226, 23.8.2008, lk 1).

      (3)  Komisjoni rakendusmäärus (EL) nr 437/2013, 8. mai 2013, millega muudetakse määrust (EÜ) nr 798/2008 seoses Mehhiko kohta tehtud kandega selliste kolmandate riikide, territooriumide, tsoonide ja piirkondade loetelus, millest võib importida liitu ja vedada läbi liidu teatavaid kaupu (ELT L 129, 14.5.2013, lk 25).

      LISA
      Määruse (EÜ) nr 798/2008 I lisa 1. osas asendatakse kanne Mehhiko kohta järgmisega.

                     Kolmanda riigi või territooriumi ISO-kood ja nimi

                     Kolmanda riigi, territooriumi, tsooni või piirkonna kood

                     Kolmanda riigi, territooriumi, tsooni või piirkonna kirjeldus

                     Veterinaarsertifikaat

                     Eritingimused

                     Eritingimused

                     Linnugripi seire staatus

                     Linnugripi vastu vaktsineerimise staatus

                     Salmonella tõrje staatus

                     Näidis(ed)

                     Lisatagatised

                     Lõppkuupäev (1)

                     Alguskuupäev (2)

                     1

                     2

                     3

                     4

                     5

                     6

                     6A

                     6B

                     7

                     8

                     9

                     „MX – Mehhiko

                     MX-0

                     Kogu riik

                     SPF

                     EP

                     5. veebruar 2016”


title: Komisjoni rakendusmäärus (EL) nr 19/2012, 11. jaanuar 2012 , millega määratakse kindlaks ekspordilitsentside väljaandmise heakskiiduprotsent, millega lükatakse tagasi ekspordilitsentsitaotlused ja millega peatatakse ekspordilitsentsitaotluste esitamine kvoodivälise suhkru puhul

text:
               12.1.2012

               ET

               Euroopa Liidu Teataja

               L 8/34

         KOMISJONI RAKENDUSMÄÄRUS (EL) nr 19/2012,
   11. jaanuar 2012,
   millega määratakse kindlaks ekspordilitsentside väljaandmise heakskiiduprotsent, millega lükatakse tagasi ekspordilitsentsitaotlused ja millega peatatakse ekspordilitsentsitaotluste esitamine kvoodivälise suhkru puhul
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 22. oktoobri 2007. aasta määrust (EÜ) nr 1234/2007, millega kehtestatakse põllumajandusturgude ühine korraldus ning mis käsitleb teatavate põllumajandustoodete erisätteid (ühise turukorralduse ühtne määrus) (1),
   võttes arvesse komisjoni 30. juuni 2006. aasta määrust (EÜ) nr 951/2006, millega kehtestatakse nõukogu määruse (EÜ) nr 318/2006 üksikasjalikud rakenduseeskirjad kolmandate riikidega kauplemise suhtes suhkrusektoris, (2) eriti selle artiklit 7e koostoimes artikli 9 lõikega 1,
   ning arvestades järgmist:

               (1)

               Vastavalt määruse (EÜ) nr 1234/2007 artikli 61 esimese lõigu punktile d võib turustusaasta jooksul toodetud suhkrut, mis ületab kõnealuse määruse artiklis 56 osutatud kvooti, eksportida üksnes komisjoni kindlaksmääratava koguselise piirangu ulatuses.

               (2)

               Komisjoni 15. aprilli 2011. aasta rakendusmääruses (EL) nr 372/2011 (millega määratakse kindlaks kvoodivälise suhkru ja isoglükoosi eksportimise koguseline piirang kuni 2011/2012. turustusaasta lõpuni) (3) on sätestatud eespool nimetatud piirangud.

               (3)

               Ekspordilitsentsitaotlustega hõlmatud suhkru kogused ületavad rakendusmääruses (EL) nr 372/2011 kindlaks määratud koguseid. Seepärast tuleks 2. kuni 6. jaanuarini 2012 taotletud koguste puhul sätestada heakskiiduprotsent. Seega tuleks kõik pärast 6. jaanuari 2012 esitatud ekspordilitsentsitaotlused suhkru puhul tagasi lükata ja peatada nende toodete ekspordilitsentsitaotluste esitamine,

         ON VASTU VÕTNUD KÄESOLEVA MÄÄRUSE:
   Artikkel 1
   1.   Kvoodivälise suhkru ekspordilitsentsid, mille taotlused esitati 2. kuni 6. jaanuarini 2012, antakse taotletud koguste puhul välja ühtse heakskiiduprotsendi 38,474060 % alusel.
   2.   9., 10., 11., 12. ja 13. jaanuaril 2012 esitatud kvoodivälise suhkru ekspordilitsentsitaotlused lükatakse tagasi.
   3.   Kvoodivälise suhkru ekspordilitsentsitaotluste esitamine peatatakse ajavahemikuks 16. jaanuarist 2012 kuni 30. septembrini 2012.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 11. jaanuar 2012

            Komisjoni nimel presidendi eest

            põllumajanduse ja maaelu arengu peadirektor

         José Manuel SILVA RODRÍGUEZ

      (1)  ELT L 299, 16.11.2007, lk 1.

      (2)  ELT L 178, 1.7.2006, lk 24.

      (3)  ELT L 102, 16.4.2011, lk 8.


title: Komisjoni rakendusmäärus (EL) 2015/480, 20. märts 2015 , millega muudetakse 227. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud

text:
               21.3.2015

               ET

               Euroopa Liidu Teataja

               L 77/1

         KOMISJONI RAKENDUSMÄÄRUS (EL) 2015/480,
   20. märts 2015,
   millega muudetakse 227. korda nõukogu määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavate Al-Qaida võrguga seotud isikute ja üksuste vastu suunatud eripiirangud, (1) eriti selle artikli 7 lõike 1 punkti a, artikli 7a lõiget 1 ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               13. märtsil 2015 kiitis ÜRO Julgeolekunõukogu heaks kolme füüsilise isiku ja ühe üksuse lisamise Al-Qaida sanktsioonide komitee nende isikute, rühmituste ja üksuste loetellu, kelle suhtes tuleks kohaldada rahaliste vahendite ja majandusressursside külmutamist. 16. märtsil 2015 otsustas ÜRO Julgeolekunõukogu sanktsioonide komitee kõrvaldada loetelust neli isikut. 19. veebruaril 2015 otsustas ÜRO Julgeolekunõukogu sanktsioonide komitee muuta loetelus ühte kirjet.

               (3)

               Seega tuleks määruse (EÜ) nr 881/2002 I lisa vastavalt ajakohastada.

               (4)

               Käesoleva määrusega kehtestatud meetmete tõhususe tagamiseks peaks käesolev määrus jõustuma viivitamata,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 20. märts 2015

            Komisjoni nimel

            presidendi eest

            välispoliitika vahendite talituse direktor

      (1)  EÜT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt.

                  1)

                  Pealkirja „Füüsilised isikud” alla lisatakse järgmised kanded:

                              a)

                                 „Angga Dimas Pershada (teiste nimedega: a) Angga Dimas Persada, b) Angga Dimas Persadha, c) Angga Dimas Prasondha). Ametinimetus: peasekretär (alates 2014. aasta keskpaigast). Sünnikuupäev: 4.3.1985. Sünnikoht: Jakarta, Indoneesia. Kodakondsus: Indoneesia. Passi nr: Indoneesia pass nr W344982 (välja antud Angga Dimas Peshada nimele). Muu teave: a) rühmituse Jemaah Islamiyah liige; b) üksuse Hilal Ahmar Society Indonesia (HASI) juht. Artikli 2a lõike 4 punktis b osutatud kuupäev: 13.3.2015.”

                              b)

                                 „Bambang Sukirno (teiste nimedega: a) Pak Zahra, b) Abu Zahra). Sünnikuupäev: 5.4.1975. Sünnikoht: Indoneesia. Kodakondsus: Indoneesia. Passi nr: Indoneesia pass nr A2062513. Muu teave: rühmituse Jemaah Islamiyah kõrgem juht, kes on olnud juhtivatel ametikohtadel üksuses Hilal Ahmar Society Indonesia (HASI). Artikli 2a lõike 4 punktis b osutatud kuupäev: 13.3.2015.”

                              c)

                                 „Wiji Joko Santoso (teiste nimedega: a) Wijijoko Santoso, b) Abu Seif al-Jawi c) Abu Seif). Sünnikuupäev: 14.7.1975. Sünnikoht: Rembang, Jawa Tengah, Indoneesia. Kodakondsus: Indoneesia. Passi nr: Indoneesia pass nr A2823222 (välja antud 28.5.2012 Wiji Joko Santoso nimele, kaotab kehtivuse 28.5.2017). Muu teave: rühmituse Jemaah Islamiyah välisdivisjoni juht. Artikli 2a lõike 4 punktis b osutatud kuupäev: 13.3.2015.”

                  2)

                  Pealkirja „Juriidilised isikud, rühmitused ja üksused” alla lisatakse järgmine kanne:
                  „Hilal Ahmar Society Indonesia (HASI) (teiste nimedega: a) Yayasan Hilal Ahmar, b) Indonesia Hilal Ahmar Society for Syria). Muu teave: a) rühmituse Jemaah Islamiyah näiliselt humanitaarne haru; b) tegutseb Indoneesias Lampungis, Jakartas, Semarangis, Yogyakartas, Solos, Surabayas ja Makassaris; c) ei ole seotud Punase Risti ja Punase Poolkuu Ühingute Rahvusvahelise Föderatsiooni humanitaarrühmaga. Artikli 2a lõike 4 punktis b osutatud kuupäev: 13.3.2015.”

                  3)

                  Pealkirja „Füüsilised isikud” alt jäetakse välja järgmised kanded:

                              a)

                                 „Mustafa Mohamed Fadhil (teiste nimedega: a) Al Masri, Abd Al Wakil, b) Ali, Hassan, c) Anis, Abu, d) Elbishy, Moustafa Ali, e) Fadil, Mustafa Muhamad, f) Fazul, Mustafa, g) Mohammed, Mustafa, h) Mustafa Ali Elbishy, i) Al-Nubi, Abu, j) Hussein, k) Jihad, Abu, l) Khalid, m) Man, Nu, n) Yussrr, Abu). Sünnikuupäev: a) 23.6.1976, b) 1.1.1976. Sünnikoht: Kairo, Egiptus. Kodakondsus: Kenya. Riiklik isikukood: 12773667 (Kenya isikutunnistus); seeria nr 201735161. Artikli 2a lõike 4 punktis b osutatud kuupäev: 17.10.2001.”

                              b)

                                 „Ahmed Mohammed Hamed Ali (teiste nimedega: a) Abdurehman, Ahmed Mohammed, b) Ahmed Hamed, c) Ali, Ahmed Mohammed, d) Ali, Hamed, e) Hemed, Ahmed, f) Shieb, Ahmed, g) Abu Fatima, h) Abu Islam, i) Abu Khadiijah, j) Ahmed The Egyptian, k) Ahmed, Ahmed, l) Al-Masri, Ahmad, m) Al-Surir, Abu Islam, n) Shuaib). Sünnikuupäev: 13.1.1967. Sünnikoht: Badari, Asyout, Egiptus. Kodakondsus: Egiptuse. Muu teave: Afganistan. Artikli 2a lõike 4 punktis b osutatud kuupäev: 17.10.2001.”

                              c)

                                 „Said Ali Al-Shihri (teiste nimedega: a) Sa'id Ali Jabir al-Kathim al-Shihri, b) Said Ali Al Shahri, c) Said Ali Jaber Al Khasaam Al Shahri, d) Said Ali Jaber Al Khassam, e) Abu-Sayyaf, f) Abu-Sufyan al-Azidi, g) Abu-Sayyaf al-Shihri, h) Abu Sufian Kadhdhaab Matrook, i) Salahm, j) Salah Abu Sufyan, k) Salah al-Din, l) Abu Osama, m) Abu Sulaiman, n) Nur al-Din Afghani Azibk, o) Alahhaddm, p) Akhdam, q) Abu Sufian Al Azadi, r) Abu Asmaa). Sünnikuupäev: 12.9.1973. Sünnikoht: Rijad, Saudi Araabia. Kodakondsus: Saudi Araabia. Passi nr: C102432 (22.4.2000 välja antud Saudi Araabia pass, mis aegus 26.2.2005. Hijri kalendri järgi välja antud 17.1.1421; aegunud 17.1.1426). Riiklik isikukood: 1008168450 (Saudi Araabia). Muu teave: Viibis ajavahemikus 2001–2007 vangistuses Ameerika Ühendriikides. Viibis 2010. aasta jaanuari seisuga Jeemenis. Artikli 2a lõike 4 punktis b osutatud kuupäev: 19.1.2010.”

                              d)

                                 „Hakimullah Mehsud (teiste nimedega: a) Hakeemullah Mehsud, b) Zulfiqar). Sünnikuupäev: umbes 1979. Sünnikoht: Pakistan. Kodakondsus: Pakistani. Muu teave: a) sündinud väidetavalt Lõuna-Waziristanis (Pakistan); b) elab arvatavasti Pakistanis; c) kahel pool Afganistani ja Pakistani piiri olevates hõimupiirkondades asuva organisatsiooni Tehrik-e Taliban Pakistan (TTP) juht. Artikli 2a lõike 4 punktis b osutatud kuupäev: 21.10.2010.”

                  4)

                  Kanne „Khalifa Muhammad Turki Al-Subaiy (alias a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy). Sünnikuupäev: 1.1.1965. Sünnikoht: Doha, Katar. Kodakondsus: Katari Pass nr: 00685868 (välja antud Dohas 5.2.2006 ja kaotab kehtivuse 4.2.2010). Isikutunnistuse nr: 26563400140 (Katar). Aadress: Doha, Katar. Muu teave: Ema nimi on Hamdah Ahmad Haidoos. Artikli 2a lõike 4 punktis b osutatud kuupäev: 10.10.2008.” pealkirja „Füüsilised isikud” all asendatakse järgmisega:
                  „Khalifa Muhammad Turki Al-Subaiy (teiste nimedega: a) Khalifa Mohd Turki Alsubaie, b) Khalifa Mohd Turki al-Subaie, c) Khalifa Al-Subayi, d) Khalifa Turki bin Muhammad bin al-Suaiy, e) Abu Mohammed al-Qatari, f) Katrina). Sünnikuupäev: 1.1.1965. Sünnikoht: Doha, Katar. Kodakondsus: Katari Pass nr: 00685868 (välja antud Dohas 5.2.2006 ja kaotab kehtivuse 4.2.2011). Isikutunnistuse nr: 26563400140 (Katar). Aadress: Doha, Katar. Muu teave: Ema nimi on Hamdah Ahmad Haidoos. Artikli 2a lõike 4 punktis b osutatud kuupäev: 10.10.2008.”


title: Komisjoni rakendusmäärus (EL) 2016/1135, 12. juuli 2016, millega kehtestatakse kindlad impordiväärtused, et määrata kindlaks teatava puu- ja köögivilja hind piiril

text:
               13.7.2016

               ET

               Euroopa Liidu Teataja

               L 188/19

         KOMISJONI RAKENDUSMÄÄRUS (EL) 2016/1135,
   12. juuli 2016,
   millega kehtestatakse kindlad impordiväärtused, et määrata kindlaks teatava puu- ja köögivilja hind piiril
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 17. detsembri 2013. aasta määrust (EL) nr 1308/2013, millega kehtestatakse põllumajandustoodete ühine turukorraldus ning millega tunnistatakse kehtetuks nõukogu määrused (EMÜ) nr 922/72, (EMÜ) nr 234/79, (EÜ) nr 1037/2001 ja (EÜ) nr 1234/2007 (1),
   võttes arvesse komisjoni 7. juuni 2011. aasta rakendusmäärust (EL) nr 543/2011, millega kehtestatakse nõukogu määruse (EÜ) nr 1234/2007 üksikasjalikud rakenduseeskirjad seoses puu- ja köögiviljasektori ning töödeldud puu- ja köögivilja sektoriga, (2) eriti selle artikli 136 lõiget 1,
   ning arvestades järgmist:

               (1)

               Rakendusmääruses (EL) nr 543/2011 on sätestatud vastavalt mitmepoolsete kaubandusläbirääkimiste Uruguay vooru tulemustele kriteeriumid, mille alusel kehtestab komisjon kolmandatest riikidest importimisel kõnealuse määruse XVI lisa A osas sätestatud toodete ja ajavahemike kohta kindlad impordiväärtused.

               (2)

               Iga turustuspäeva kindel impordiväärtus on arvutatud rakendusmääruse (EL) nr 543/2011 artikli 136 lõike 1 kohaselt, võttes arvesse päevaandmete erinevust. Seetõttu peaks käesolev määrus jõustuma selle Euroopa Liidu Teatajas avaldamise kuupäeval,

         ON VASTU VÕTNUD KÄESOLEVA MÄÄRUSE:
   Artikkel 1
   Käesoleva määruse lisas määratakse kindlaks rakendusmääruse (EL) nr 543/2011 artikliga 136 ette nähtud kindlad impordiväärtused.
   Artikkel 2
   Käesolev määrus jõustub Euroopa Liidu Teatajas avaldamise päeval.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 12. juuli 2016

            Komisjoni nimel

            presidendi eest

            põllumajanduse ja maaelu arengu peadirektor

         Jerzy PLEWA

      (1)  ELT L 347, 20.12.2013, lk 671.

      (2)  ELT L 157, 15.6.2011, lk 1.

      LISA

         Kindlad impordiväärtused, et määrata kindlaks teatava puu- ja köögivilja hind piiril

                  (eurot 100 kg kohta)

                  CN-kood

                  Kolmanda riigi kood (1)

                  Kindel impordiväärtus

                  0702 00 00

                  MA

                  174,2

                  ZZ

                  174,2

                  0709 93 10

                  TR

                  135,5

                  ZZ

                  135,5

                  0805 50 10

                  AR

                  181,7

                  BO

                  217,8

                  CL

                  151,2

                  TR

                  134,0

                  UY

                  167,2

                  ZA

                  148,9

                  ZZ

                  166,8

                  0808 10 80

                  AR

                  161,4

                  BR

                  101,8

                  CL

                  129,1

                  CN

                  102,6

                  NZ

                  147,6

                  ZA

                  104,1

                  ZZ

                  124,4

                  0808 30 90

                  AR

                  121,5

                  CL

                  118,9

                  CN

                  91,9

                  NZ

                  154,1

                  ZA

                  121,8

                  ZZ

                  121,6

                  0809 10 00

                  TR

                  197,0

                  ZZ

                  197,0

                  0809 29 00

                  TR

                  289,0

                  ZZ

                  289,0

         (1)  Riikide nomenklatuur on sätestatud komisjoni 27. novembri 2012. aasta määruses (EL) nr 1106/2012, millega rakendatakse Euroopa Parlamendi ja nõukogu määrust (EÜ) nr 471/2009 (mis käsitleb ühenduse statistikat väliskaubanduse kohta kolmandate riikidega) seoses riikide ja territooriumide nomenklatuuri ajakohastamisega (ELT L 328, 28.11.2012, lk 7). Kood „ZZ“ tähistab „muud päritolu“.


title: Komisjoni rakendusmäärus (EL) 2017/963, 7. juuni 2017, milles käsitletakse loa andmist Aspergillus aculeatinus'e (varem klassifitseeritud Aspergillus aculeatus'ena) (CBS 589.94) abil toodetud endo-1,3(4)-β-glükanaasi, Trichoderma reesei (varem klassifitseeritud Trichoderma longibrachiatum'ina) (CBS 592.94) abil toodetud endo-1,4-β-glükanaasi, Bacillus amyloliquefaciens'i (DSM 9553) abil toodetud α-amülaasi, Trichoderma viride (NIBH FERM BP4842) abil toodetud endo-1,4-β-ksülanaasi ja Bacillus amyloliquefaciens'i (DSM 9554) abil toodetud batsillolüsiini valmistise kasutamiseks kõikide linnuliikide ja võõrutatud põrsaste söödalisandina ning millega muudetakse määrusi (EÜ) nr 358/2005 ja (EL) nr 1270/2009 (loa hoidja: Kemin Europa NV) (EMPs kohaldatav tekst )

text:
                  8.6.2017

                  ET

                  Euroopa Liidu Teataja

                  L 145/18

            KOMISJONI RAKENDUSMÄÄRUS (EL) 2017/963,
      7. juuni 2017,
      milles käsitletakse loa andmist Aspergillus aculeatinus'e (varem klassifitseeritud Aspergillus aculeatus'ena) (CBS 589.94) abil toodetud endo-1,3(4)-β-glükanaasi, Trichoderma reesei (varem klassifitseeritud Trichoderma longibrachiatum'ina) (CBS 592.94) abil toodetud endo-1,4-β-glükanaasi, Bacillus amyloliquefaciens'i (DSM 9553) abil toodetud α-amülaasi, Trichoderma viride (NIBH FERM BP4842) abil toodetud endo-1,4-β-ksülanaasi ja Bacillus amyloliquefaciens'i (DSM 9554) abil toodetud batsillolüsiini valmistise kasutamiseks kõikide linnuliikide ja võõrutatud põrsaste söödalisandina ning millega muudetakse määrusi (EÜ) nr 358/2005 ja (EL) nr 1270/2009 (loa hoidja: Kemin Europa NV)
      (EMPs kohaldatav tekst)
      EUROOPA KOMISJON,
      võttes arvesse Euroopa Liidu toimimise lepingut,
      võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
      ning arvestades järgmist:

                  (1)

                  Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Kõnealuse määruse artikliga 10 on ette nähtud nõukogu direktiivi 70/524/EMÜ (2) alusel lubatud söödalisandite uuesti hindamine.

                  (2)

                  Kooskõlas direktiiviga 70/524/EMÜ on broilerkanade puhul komisjoni määrusega (EÜ) nr 358/2005 (3) ning broilerkalkunite ja võõrutatud põrsaste puhul komisjoni määrusega (EL) nr 1270/2009 (4) antud tähtajatu luba Aspergillus aculeatinus'e (varem klassifitseeritud Aspergillus aculeatus'ena) (CBS 589.94) abil toodetud endo-1,3(4)-β-glükanaasi, Trichoderma reesei (varem klassifitseeritud Trichoderma longibrachiatum'ina) (CBS 592.94) abil toodetud endo-1,4-β-glükanaasi, Bacillus amyloliquefaciens'i (DSM 9553) abil toodetud α-amülaasi, Trichoderma viride (NIBH FERM BP4842) abil toodetud endo-1,4-β-ksülanaasi ja Bacillus amyloliquefaciens'i (DSM 9554) abil toodetud batsillolüsiini valmistise kasutamiseks nimetatud lindude ja loomade söödalisandina. Vastavalt määruse (EÜ) nr 1831/2003 artikli 10 lõikele 1 kanti see valmistis olemasoleva tootena seejärel söödalisandite registrisse.

                  (3)

                  Vastavalt määruse (EÜ) nr 1831/2003 artikli 10 lõikele 2 koostoimes kõnealuse määruse artikliga 7 on esitatud taotlus Aspergillus aculeatinus'e (varem klassifitseeritud Aspergillus aculeatus'ena) (CBS 589.94) abil toodetud endo-1,3(4)-β-glükanaasi, Trichoderma reesei (varem klassifitseeritud Trichoderma longibrachiatum'ina) (CBS 592.94) abil toodetud endo-1,4-β-glükanaasi, Bacillus amyloliquefaciens'i (DSM 9553) abil toodetud α-amülaasi, Trichoderma viride (NIBH FERM BP4842) abil toodetud endo-1,4-β-ksülanaasi ja Bacillus amyloliquefaciens'i (DSM 9554) abil toodetud batsillolüsiini valmistise uuesti hindamiseks broilerkanade, broilerkalkunite ja võõrutatud põrsaste söödalisandina ning vastavalt määruse artiklile 7 uuel viisil kasutamiseks kõikide linnuliikide söödalisandina. Taotleja taotles kõnealuse söödalisandi liigitamist söödalisandite kategooriasse „zootehnilised söödalisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.

                  (4)

                  Euroopa Toiduohutusamet (edaspidi „amet“) jõudis oma 9. septembri 2015. aasta arvamuses (5) järeldusele, et kavandatud kasutustingimuste juures ei avalda kõnealune söödalisand kahjulikku mõju loomade ja inimeste tervisele ega keskkonnale. Samuti jõudis amet järeldusele, et kõnealune valmistis võib olla broilerkanade, broilerkalkunite ja munakanade puhul tõhus (6). Leiti, et neid järeldusi võib laiendada munakanatibudele ja aretuskalkunitibudele. Peale selle leidis amet, et kõnealuses söödalisandis sisalduvate ensüümide toimemehhanismi võib pidada kõikide linnuliikide puhul sarnaseks ning sellest tulenevalt saab järeldusi peamiste kodulinnuliikidega seotud tõhususe kohta ekstrapoleerida vähemtähtsatele kodulinnuliikidele ja dekoratiivlindudele.

                  (5)

                  Võõrutatud põrsaste puhul ei saanud amet andmete puudumise tõttu teha järeldusi kõnealuse söödalisandi tõhususe kohta nende loomade jaoks. Siiski täheldati ühes uuringus kontrollrühmaga võrreldes oluliselt suuremat kaalutõusu ja söödaväärindust ning ühes teises uuringus suurenes emasloomade keskmine päevane kaalutõus, ehkki isasloomade puhul sellist mõju ei täheldatud. Neid tõendeid käsitati kaalutõusu zootehniliste näitajate paranemise oluliste märkidena ning nende kõrval võeti arvesse ka kõnealuse söödalisandi pikaaegset kasutamist. Seepärast leiti, et esitatud andmed vastavad tingimustele, mida tuleb järgida söödalisandi tõhususe tõendamisel võõrutatud põrsaste puhul.

                  (6)

                  Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määrusega (EÜ) nr 1831/2003 asutatud referentlabori esitatud aruande söödas sisalduva kõnealuse söödalisandi analüüsimise meetodi kohta.

                  (7)

                     Aspergillus aculeatinus'e (varem klassifitseeritud Aspergillus aculeatus'ena) (CBS 589.94) abil toodetud endo-1,3(4)-β-glükanaasi, Trichoderma reesei (varem klassifitseeritud Trichoderma longibrachiatum'ina) (CBS 592.94) abil toodetud endo-1,4-β-glükanaasi, Bacillus amyloliquefaciens'i (DSM 9553) abil toodetud α-amülaasi, Trichoderma viride (NIBH FERM BP4842) abil toodetud endo-1,4-β-ksülanaasi ja Bacillus amyloliquefaciens'i (DSM 9554) abil toodetud batsillolüsiini valmistise hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba kõnealuse valmistise kasutamiseks vastavalt käesoleva määruse lisas esitatud tingimustele.

                  (8)

                  Määrusi (EÜ) nr 358/2005 ja (EL) nr 1270/2009 tuleks vastavalt muuta.

                  (9)

                  Kuna ohutusnõuetest ei tulene vajadust loa tingimuste muudatusi viivitamatult kohaldada, on asjakohane näha ette üleminekuperiood, et huvitatud isikud saaksid teha ettevalmistusi loa andmisest tulenevate uute nõuete täitmiseks.

                  (10)

                  Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,

            ON VASTU VÕTNUD KÄESOLEVA MÄÄRUSE:
      Artikkel 1
      Loa andmine
      Lisas kirjeldatud valmistist, mis kuulub söödalisandite kategooriasse „zootehnilised lisandid“ ja funktsionaalrühma „seedimist soodustavad ained“, lubatakse kasutada söödalisandina vastavalt kõnealuses lisas sätestatud tingimustele.
      Artikkel 2
      Määruse (EÜ) nr 358/2005 muutmine
      Määruse (EÜ) nr 358/2005 I lisast jäetakse välja endo-1,3(4)-β-glükanaasi (EC 3.2.1.6), endo-1,4-β-glükanaasi (EC 3.2.1.4), α-amülaasi (EC 3.2.1.1), batsillolüsiini (EC 3.4.24.28) ja endo-1,4-β-ksülanaasi (EC 3.2.1.8) käsitlev kanne E 1620.
      Artikkel 3
      Määruse (EL) nr 1270/2009 muutmine
      Määrust (EL) nr 1270/2009 muudetakse järgmiselt:

                  1)

                  artikkel 2 jäetakse välja;

                  2)

                  II lisa jäetakse välja.

            Artikkel 4
      Üleminekumeetmed
      Lisas kirjeldatud valmistist ja seda sisaldavat sööta, mis on toodetud ja märgistatud enne 28. detsembrit 2017 kooskõlas enne 28. juunit 2017 kohaldatavate eeskirjadega, võib jätkuvalt turule lasta ja kasutada kuni olemasolevate varude ammendumiseni.
      Artikkel 5
      Jõustumine
      Käesolev määrus jõustub kahekümnendal päeval pärast selle avaldamist Euroopa Liidu Teatajas.

         Käesolev määrus on tervikuna siduv ja vahetult kohaldatav kõikides liikmesriikides.
         Brüssel, 7. juuni 2017

               Komisjoni nimel

               president

            Jean-Claude JUNCKER

         (1)  ELT L 268, 18.10.2003, lk 29.

         (2)  Nõukogu 23. novembri 1970. aasta direktiiv 70/524/EMÜ söödalisandite kohta (EÜT L 270, 14.12.1970, lk 1).

         (3)  Komisjoni 2. märtsi 2005. aasta määrus (EÜ) nr 358/2005 teatavate söödalisandite tähtajatu lubamise ja varem lubatud söödalisandite uute kasutusviiside lubamise kohta (ELT L 57, 3.3.2005, lk 3).

         (4)  Komisjoni 21. detsembri 2009. aasta määrus (EL) nr 1270/2009 teatavatele söödalisanditele alaliste lubade andmise kohta (ELT L 339, 22.12.2009, lk 28).

         (5)  EFSA Journal 2015; 13(9):4234.

         (6)  Ensüümide aktiivsuse säilimist käsitlevate piisavate andmete puudumise tõttu ei olnud tõhususuuringutes võimalik teha järeldusi tõhususe kohta soovitataval sisaldusel; selle asemel on tuginetud arvutustele ja osutatakse üksnes nominaalsele sisaldusele.

         LISA

                     Söödalisandi identifitseerimisnumber

                     Loa hoidja

                     Söödalisand

                     Koostis, keemiline valem, kirjeldus, analüüsimeetod

                     Loomaliik või -kategooria

                     Vanuse ülempiir

                     Miinimumsisaldus

                     Maksimumsisaldus

                     Muud sätted

                     Loa kehtivusaja lõpp

                     Sisaldus aktiivsusühikutes 12 % niiskusesisaldusega täissööda kilogrammi kohta

                        Kategooria: zootehnilised lisandid. Funktsionaalrühm: seedimist soodustavad ained

                     4a1620i

                     Kemin Europa NV

                     Endo-1,3(4)-β-glükanaas
                     (EC 3.2.1.6)
                     Endo-1,4-β-glükanaas
                     (EC 3.2.1.4)
                     α-amülaas
                     (EC 3.2.1.1)
                     Endo-1,4-β-ksülanaas (EC 3.2.1.8)
                     Batsillolüsiin
                     (EC 3.4.24.28)

                        Söödalisandi koostis

                                 —

                                    Aspergillus aculeatinus'e (varem klassifitseeritud Aspergillus aculeatus'ena) (CBS 589.94) abil toodetud endo-1,3(4)-β-glükanaasi,

                                 —

                                    Trichoderma reesei (varem klassifitseeritud Trichoderma longibrachiatum'ina) (CBS 592.94) abil toodetud endo-1,4-β-glükanaasi,

                                 —

                                    Bacillus amyloliquefaciens'i (DSM 9553) abil toodetud α-amülaasi,

                                 —

                                    Trichoderma viride (NIBH FERM BP4842) abil toodetud endo-1,4-β-ksülanaasi ja

                                 —

                                    Bacillus amyloliquefaciens'i (DSM 9554) abil toodetud batsillolüsiini valmistis järgmise minimaalse aktiivsusega:

                                 —

                                 endo-1,3(4)-β-glükanaas: 2 350  U (1)/g,

                                 —

                                 endo-1,4-β-glükanaas: 18 000  U (2)/g,

                                 —

                                 α-amülaas: 400 U (3)/g,

                                 —

                                 endo-1,4-β-ksülanaas: 35 000  U (4)/g,

                                 —

                                 batsillolüsiin: 1 700  U (5)/g

                           Tahkis

                        Toimeaine kirjeldus

                                 —

                                    Aspergillus aculeatinus'e (CBS 589.94) abil toodetud endo-1,3(4)-β-glükanaas,

                                 —

                                    Trichoderma reesei (CBS 592.94) abil toodetud endo-1,4-β-glükanaas,

                                 —

                                    Bacillus amyloliquefaciens'i (DSM 9553) abil toodetud α-amülaas,

                                 —

                                    Trichoderma viride (NIBH FERM BP4842) abil toodetud endo-1,4-β-ksülanaas,

                                 —

                                    Bacillus amyloliquefaciens'i (DSM 9554) abil toodetud batsillolüsiin

                     Broilerkanad
                     Munakanatibud
                     Vähem tähtsate linnuliikide munalinnud
                     Vähem tähtsate linnuliikide munalinnutibud
                     Dekoratiivlinnud
                     Võõrutatud põrsad

                     —

                     Endo-1,3(4)-β-glükanaas:
                     1 175  U
                     Endo-1,4-β-glükanaas:
                     9 000  U
                     α-amülaas:
                     200 U
                     Endo-1,4-β-ksülanaas:
                     17 500  U
                     Batsillolüsiin:
                     850 U

                     —

                                 1.

                                 Söödalisandi ja eelsegu kasutamisjuhistes märgitakse säilitustingimused ja püsivus kuumtöötlemisel.

                                 2.

                                 Kasutamiseks võõrutatud põrsastel kehamassiga kuni 35 kg.

                                 3.

                                 Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse söödalisandi kasutamisest tulenevaid võimalikke ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas respiraatorit ja nahakaitsevahendeid.

                                 4.

                                 Soovitatav sisaldus munakanadel kasutamiseks: 1 175  ühikut endo-1,3(4)-β-glükanaasi, 9 000  ühikut endo-1,4-β-glükanaasi, 200 ühikut α-amülaasi, 17 500  ühikut endo-1,4-β-ksülanaasi ja 850 ühikut batsillolüsiini täissööda kilogrammi kohta.

                     28. juuni 2027

                        Analüüsimeetod
                         (6)

                     Määramine söödalisandis:

                                 —

                                 endo-1,3(4)-β-glükanaas söödalisandis: kolorimeetriline meetod, mis põhineb substraadina kasutatava odra β-glükaani ensümaatilisel hüdrolüüsimisel glükanaasiga temperatuuril 30 °C ja pH väärtusel 7,5,

                                 —

                                 endo-1,4-β-glükanaas söödalisandis: kolorimeetriline meetod, mis põhineb karboksümetüültselluloosi ensümaatilisel hüdrolüüsimisel tsellulaasiga temperatuuril 50 °C ja pH väärtusel 4,8,

                                 —

                                 α-amülaas söödalisandis: kolorimeetriline meetod, mis põhineb substraadina kasutatavast asuriiniga värvitud ristseotud tärklisest vees lahustuvate värviliste fragmentide vabanemisel amülaasi toimel temperatuuril 37 °C ja pH väärtusel 7,5,

                                 —

                                 endo-1,4-β-ksülanaas söödalisandis: kolorimeetriline meetod, mis põhineb substraadina kasutatava kasepuidu ksülaani ensümaatilisel hüdrolüüsimisel ksülanaasiga temperatuuril 50 °C ja pH väärtusel 5,3,

                                 —

                                 batsillolüsiin: kolorimeetriline meetod, mis põhineb substraadina kasutatavast asokaseiinist proteaasi toimel asovärvaine vabanemisel temperatuuril 37 °C ja pH väärtusel 7,5

                           Määramine eelsegus ja söödas:

                                 —

                                 endo-1,3(4)-β-glükanaas: tassimeetod, mis põhineb glükanaasi difusioonil punases agarsöötmes ja sellele järgneval söötme värvuse kadumisel β-glükaani hüdrolüüsi tõttu,

                                 —

                                 endo-1,4-β-glükanaas: kolorimeetriline meetod, mis põhineb substraadina kasutatavast vees lahustumatust asuriiniga värvitud ristseotud hüdroksüetüültselluloosist tsellulaasi toimel vabanevate vees lahustuvate värviliste fragmentide sisalduse määramisel,

                                 —

                                 α-amülaas: kolorimeetriline meetod, mis põhineb substraadina kasutatavast lahustumatust asuriiniga värvitud sinisest ristseotud tärklisest vees lahustuvate siniste fragmentide vabanemisel amülaasi toimel,

                                 —

                                 endo-1,4-β-ksülanaas: kolorimeetriline meetod, mis põhineb asuriiniga värvitud ristseotud nisu arabinoksülaanist ksülanaasi toimel vabanevate vees lahustuvate värviliste fragmentide sisalduse määramisel,

                                 —

                                 batsillolüsiin: tassimeetod, mis põhineb proteaasi difusioonil asokaseiiniga agarsöötmes ja sellele järgneval kaseiini hüdrolüüsil

                     Kõik kalkunid
                     Munakanad
                     Vähem tähtsate linnuliikide nuumlinnud

                     Endo-1,3(4)-β-glükanaas:
                     588 U
                     Endo-1,4-β-glükanaas:
                     4 500  U
                     α-amülaas:
                     100 U
                     Endo-1,4-β-ksülanaas:
                     8 750  U
                     Batsillolüsiin:
                     425 U

            (1)  1 U on ensüümi kogus, mille toimel temperatuuril 30 °C ja pH väärtusel 7,5 vabaneb odra β-glükaanist minutis 0,0056 mikromooli redutseerivaid suhkruid (glükoosiekvivalentides).

            (2)  1 U on ensüümi kogus, mille toimel temperatuuril 50 °C ja pH väärtusel 4,8 vabaneb karboksümetüültselluloosist minutis 0,0056 mikromooli redutseerivaid suhkruid (glükoosiekvivalentides).

            (3)  1 U on ensüümi kogus, mille toimel temperatuuril 37 °C ja pH väärtusel 7,5 hüdrolüüsub minutis 1 mikromool vees lahustumatu ristseotud tärklise glükosiidsidemeid.

            (4)  1 U on ensüümi kogus, mille toimel temperatuuril 50 °C ja pH väärtusel 5,3 vabaneb kasepuidu ksülaanist minutis 0,0067 mikromooli redutseerivaid suhkruid (ksüloosiekvivalentides).

            (5)  1 U on ensüümi kogus, mille toimel temperatuuril 37 °C ja pH väärtusel 7,5 muutub minutis lahustuvaks üks mikrogramm substraati asokaseiini.

            (6)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.


title: Komisjoni rakendusmäärus (EL) 2016/1827, 14. oktoober 2016, millega muudetakse 255. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu

text:
               15.10.2016

               ET

               Euroopa Liidu Teataja

               L 279/90

         KOMISJONI RAKENDUSMÄÄRUS (EL) 2016/1827,
   14. oktoober 2016,
   millega muudetakse 255. korda nõukogu määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 27. mai 2002. aasta määrust (EÜ) nr 881/2002, millega kehtestatakse teatavad eripiirangud organisatsioonidega ISIL (Daesh) ja Al-Qaida seotud teatavate isikute ja üksuste vastu (1), eriti selle artikli 7 lõike 1 punkti a ja artikli 7a lõiget 5,
   ning arvestades järgmist:

               (1)

               Määruse (EÜ) nr 881/2002 I lisas on esitatud nende isikute, rühmituste ja üksuste loetelu, kelle rahalised vahendid ja majandusressursid nimetatud määruse alusel külmutatakse.

               (2)

               11. oktoobril 2016 otsustas ÜRO Julgeolekunõukogu sanktsioonide komitee kõrvaldada ühe füüsilise isiku nende isikute, rühmituste ja üksuste loetelust, kelle suhtes tuleks kohaldada rahaliste vahendite ja majandusressursside külmutamist, ja muuta ühte kannet asjaomases loetelus. Seega tuleks määruse (EÜ) nr 881/2002 I lisa vastavalt ajakohastada,

         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EÜ) nr 881/2002 I lisa muudetakse vastavalt käesoleva määruse lisale.
   Artikkel 2
   Käesolev määrus jõustub järgmisel päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 14. oktoober 2016

            Komisjoni nimel

            presidendi eest

            välispoliitika vahendite talituse tegevdirektori kohusetäitja

      (1)  ELT L 139, 29.5.2002, lk 9.

      LISA
      Määruse (EÜ) nr 881/2002 I lisa muudetakse järgmiselt:

                  (1)

                  Pealkirja „Füüsilised isikud“ all asuv järgmine kanne jäetakse välja:
                  „Nasir 'Abd-Al-Karim 'Abdullah Al-Wahishi (teiste nimedega a) Nasir al-Wahishi, b) Abu Basir Nasir al-Wahishi, c) Naser Abdel Karim al-Wahishi, d) Nasir Abd al-Karim al-Wuhayshi, e) Abu Basir Nasir Al-Wuhayshi, f) Nasser Abdul- karim Abdullah al-Wouhichi, g) Abu Baseer al-Wehaishi, h) Abu Basir Nasser al-Wuhishi, i) Abdul Kareem Abdullah Al-Woohaishi, j) Nasser Abdelkarim Saleh Al Wahichi, k) Abu Basir, l) Abu Bashir). Sünnikuupäev: a) 1.10.1976, b) 8.10.1396 (Hijri kalendri järgi). Sünnikoht: Jeemen. Kodakondsus: Jeemeni. Passinumber: 40483 (5.1.1997 välja antud Jeemeni pass). Muu teave: Teadaolevalt suri 2015. aasta juunis Jeemenis. Artikli 7d lõike 2 punktis i osutatud kuupäev: 19.1.2010.“

                  (2)

                  Pealkirja „Füüsilised isikud“ all asuvat järgmist kannet muudetakse:
                  „Yazid Sufaat (teiste nimedega a) Joe, b) Abu Zufar). Aadress: Taman Bukit Ampang, Selangor, Malaisia. Sünnikuupäev: 20.1.1964. Sünnikoht: Johor, Malaisia. Kodakondsus: Malaisia. Passinumber: A 10472263. Riiklik isikukood: 640120-01-5529. Artikli 2a lõike 4 punktis b osutatud kuupäev: 9.9.2003.“ asendatakse järgmisega:
                  „Yazid Sufaat (teiste nimedega a) Joe, b) Abu Zufar). Aadress: a) Taman Bukit Ampang, Selangor, Malaisia (eelmine aadress) b) Malaisia (vangistuses 2013. aastast). Sünnikuupäev: 20.1.1964. Sünnikoht: Johor, Malaisia. Kodakondsus: Malaisia. Passinumber: A 10472263. Riiklik isikukood: 640120-01-5529. Artikli 7d lõike 2 punktis i osutatud kuupäev: 9.9.2003.“


title: Komisjoni rakendusmäärus (EL) nr 929/2014, 27. august 2014 , millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Fungo di Borgotaro (KGT)]

text:
               29.8.2014

               ET

               Euroopa Liidu Teataja

               L 258/3

         KOMISJONI RAKENDUSMÄÄRUS (EL) nr 929/2014,
   27. august 2014,
   millega kiidetakse heaks oluline muudatus kaitstud päritolunimetuste ja kaitstud geograafiliste tähiste registrisse kantud nimetuse spetsifikaadis [Fungo di Borgotaro (KGT)]
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
   ning arvestades järgmist:

               (1)

               Vastavalt määruse (EL) nr 1151/2012 artikli 53 lõike 1 esimesele lõigule vaatas komisjon läbi Itaalia taotluse saada heakskiit komisjoni määrusega (EÜ) nr 1107/96 (2) registreeritud kaitstud geograafilise tähise „Fungo di Borgotaro” spetsifikaadi muudatusele.

               (2)

               Kuna asjaomane muudatus ei ole väike määruse (EL) nr 1151/2012 artikli 53 lõike 2 tähenduses, avaldas komisjon kõnealuse määruse artikli 50 lõike 2 punkti a kohase muutmistaotluse Euroopa Liidu Teatajas
                   (3).

               (3)

               Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleb spetsifikaadi muudatus heaks kiita,

         ON VASTU VÕTNUD KÄESOLEVA MÄÄRUSE:
   Artikkel 1
   Kiidetakse heaks Euroopa Liidu Teatajas avaldatud spetsifikaadi muudatus seoses nimetusega „Fungo di Borgotaro” (KGT).
   Artikkel 2
   Käesolev määrus jõustub kahekümnendal päeval pärast selle avaldamist Euroopa Liidu Teatajas.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 27. august 2014

            Komisjoni nimel

            presidendi eest

            komisjoni liige

         Tonio BORG

      (1)  ELT L 343, 14.12.2012, lk 1.

      (2)  Komisjoni määrus (EÜ) nr 1107/96, 12. juuni 1996, geograafiliste tähiste ja päritolunimetuste registreerimise kohta nõukogu määruse (EMÜ) nr 2081/92 artiklis 17 sätestatud korras (EÜT L 148, 21.6.1996, lk 1).

      (3)  ELT C 122, 25.4.2014, lk 4.


title: Komisjoni rakendusmäärus (EL) 2015/2063, 17. november 2015, millega antakse 2016. aastaks piiramatu tollimaksuvaba juurdepääs liitu teatavatele Norrast pärit ning Euroopa Parlamendi ja nõukogu määrusega (EL) nr 510/2014 hõlmatud põllumajandussaaduste töötlemisel saadud kaupadele

text:
               18.11.2015

               ET

               Euroopa Liidu Teataja

               L 301/10

         KOMISJONI RAKENDUSMÄÄRUS (EL) 2015/2063,
   17. november 2015,
   millega antakse 2016. aastaks piiramatu tollimaksuvaba juurdepääs liitu teatavatele Norrast pärit ning Euroopa Parlamendi ja nõukogu määrusega (EL) nr 510/2014 hõlmatud põllumajandussaaduste töötlemisel saadud kaupadele
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 16. aprilli 2014. aasta määrust (EL) nr 510/2014, millega nähakse ette põllumajandustoodete töötlemisel saadud teatavate toodetega kauplemise kord ning tunnistatakse kehtetuks nõukogu määrused (EÜ) nr 1216/2009 ja (EÜ) nr 614/2009, (1) eriti selle artikli 16 lõike 1 punkti a,
   võttes arvesse nõukogu 25. oktoobri 2004. aasta otsust 2004/859/EÜ, mis käsitleb kirjavahetuse teel kokkuleppe sõlmimist Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 kohta, (2) eriti selle artiklit 3,
   ning arvestades järgmist:

               (1)

               Euroopa Majandusühenduse ja Norra Kuningriigi vahelise 14. mai 1973. aasta lepingu (edaspidi „Euroopa Majandusühenduse ja Norra Kuningriigi vaheline kahepoolne vabakaubandusleping”) protokollis nr 2 (3) ning EMP lepingu protokollis nr 3 (4) on kindlaks määratud lepinguosaliste vahel teatavate põllumajandustoodete ning töödeldud põllumajandustoodetega kauplemise kord.

               (2)

               EMP lepingu protokollis nr 3 on sätestatud tollimaksu nullmäär, mis kehtib suhkru- või muu magusainelisandiga või maitse- ja lõhnaainetega vee suhtes, mis on liigitatud CN-koodi 2202 10 00 alla, ning muude mittealkohoolsetele jookidele suhtes, mis ei sisalda rubriikidesse 0401–0404 kuuluvaid tooteid või rubriikidesse 0401–0404 kuuluvatest toodetest valmistatud rasvu ning mis on liigitatud CN-koodi 2202 90 10 alla.

               (3)

               Kõnealuse vee ja muude jookide suhtes kohaldatava nullmäära kasutamine on Norra puhul ajutiselt ja määramata ajaks peatatud vastavalt Euroopa Ühenduse ja Norra Kuningriigi vahel Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 käsitlevale kirjavahetuse teel sõlmitud kokkuleppele (5) (edaspidi „kirjavahetuse teel sõlmitud kokkulepe”), mis on heaks kiidetud otsusega 2004/859/EÜ. Kooskõlas kirjavahetuse teel sõlmitud kokkuleppega lubatakse CN-koodide 2202 10 00 ja ex 2202 90 10 alla kuuluvaid Norrast pärit tooteid tollimaksuvabalt importida ainult tollimaksuvaba kvoodi piires. Kvooti ületava impordi pealt tuleb maksta tollimaksu.

               (4)

               Lisaks sellele nõutakse kirjavahetuse vormis sõlmitud kokkuleppes, et kõnealustele toodetele tuleb anda piiramatu tollimaksuvaba juurdepääs liitu juhul, kui tariifikvoodid ei ole eelmise aasta 31. oktoobriks ammendatud. Komisjonile esitatud andmete kohaselt ei olnud komisjoni rakendusmäärusega (EL) nr 1130/2014 (6) kõnealusele veele ja jookidele avatud 2015. aasta kvoot 31. oktoobriks 2015 veel ammendatud. Seega tuleb kõnealustele toodetele anda piiramatu tollimaksuvaba juurdepääs liitu 1. jaanuarist 2016 kuni 31. detsembrini 2016.

               (5)

               Seega ei kohaldata 2016. aastaks Euroopa Majandusühenduse ja Norra Kuningriigi vahelise kahepoolse vabakaubanduslepingu protokolli nr 2 alusel kehtiva tollimaksuvaba režiimi ajutist peatamist.

               (6)

               Käesolevas määruses ette nähtud meetmed on kooskõlas I lisas loetlemata töödeldud põllumajandustoodetega kauplemise horisontaalküsimusi käsitleva korralduskomitee arvamusega,

         ON VASTU VÕTNUD KÄESOLEVA MÄÄRUSE:
   Artikkel 1
   1.   1. jaanuarist kuni 31. detsembrini 2016 antakse Norrast pärit ja CN-koodide 2202 10 00 (veed, sealhulgas mineraal- ja gaseeritud veed, millele on lisatud suhkrut või muid magusaineid või maitse- ja lõhnaaineid) ning ex 2202 90 11, ex 2202 90 15 ja ex 2202 90 19 (muud mittealkohoolsed joogid, mis sisaldavad suhkrut (sahharoosi või invertsuhkrut) – TARICi alamrubriigid 11 ja 19) alla liigitatud kaupadele piiramatu tollimaksuvaba juurdepääs liitu.
   2.   Päritolureeglid, mida lõikes 1 nimetatud kaupade suhtes kohaldatakse, on sätestatud Euroopa Majandusühenduse ja Norra Kuningriigi vahelise 14. mai 1973. aasta lepingu protokollis nr 3.
   Artikkel 2
   Käesolev määrus jõustub seitsmendal päeval pärast selle avaldamist Euroopa Liidu Teatajas.
   Seda kohaldatakse alates 1. jaanuarist 2016.

      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 17. november 2015

            Komisjoni nimel

            president

         Jean-Claude JUNCKER

      (1)  ELT L 150, 20.5.2014, lk 1.

      (2)  ELT L 370, 17.12.2004, lk 70.

      (3)  EÜT L 171, 27.6.1973, lk 2.

      (4)  EÜT L 1, 3.1.1994, lk 3.

      (5)  ELT L 370, 17.12.2004, lk 72.

      (6)  Komisjoni rakendusmäärus (EL) nr 1130/2014, 22. oktoober 2014, millega avatakse 2015. aasta tariifikvoot teatavate Euroopa Parlamendi ja nõukogu määrusega (EL) nr 510/2014 hõlmatud põllumajandustoodete töötlemisel saadud Norrast pärit kaupade importimiseks Euroopa Liitu (ELT L 305, 24.10.2014, lk 104).